open-index/open-wikipedia-markdown huggingface dataset:
কারমেন আরুফাত

**কারমেন আরুফাত ব্লাসকো** (; জন্ম: ১১ অক্টোবর ২০০২) হলেন একজন স্পেনীয় চলচ্চিত্র ও টেলিভিশন অভিনেত্রী। তিনি *[[দ্য ইনোসেন্স (চলচ্চিত্র)|দ্য ইনোসেন্সে]]* তার অভিনয়ের জন্য গোইয়া পুরস্কারে সেরা নবাগত অভিনেত্রী বিভাগে মনোনয়ন পেয়েছিলেন। তিনি টেলিভিশন ধারাবাইক *[[এইচআইটি (টেলিভিশন ধারাবাহিক)|এইচআইটিতে]]* এলেনা ভায়েহো পোসে নামক খলনায়িকার চরিত্রে অভিনয়ের জন্য সুপরিচিত।

## প্রারম্ভিক জীবন
কারমেন আরুফাত ব্লাসকো ২০০২ সালের ১১ই অক্টোবর তারিখে স্পেনের কাস্তেয়োন দে লা প্লানায় জন্মগ্রহণ করেছেন এবং সেখানেই তার শৈশব অতিবাহিত করেছেন। কারমেন মাত্র ১১ বছর বয়স হতে অভিনয়ের শিক্ষা গ্রহণ করেছেন এবং ভিক্তোর আন্তোলি দ্বারা পরিচালিত একটি নাট্য বিদ্যালয় আউলা সিনে ই টিভি হতে প্রশিক্ষণ গ্রহণ করেছেন।

## অভিনয় জীবন
কারমেন ২০১৯ সালের মুক্তিপ্রাপ্ত একটি ফিচার চলচ্চিত্র *[[দ্য ইনোসেন্স (চলচ্চিত্র)|দ্য ইনোসেন্সের]]* কেন্দ্রীয় চরিত্রে অভিনয় করার মাধ্যমে অভিনয় জগতে পদার্পণ করেছেন। উক্ত চলচ্চিত্রে তার অভিনয়ের মাধ্যমে তিনি গোইয়া পুরস্কারে সেরা নতুন অভিনেত্রী বিভাগে মনোনয়ন পেয়েছিলেন। অতঃপর তিনি মাদ্রিদে স্থানান্তরিত হয়েছেন এবং টেলিভিশন ধারাবাহিক *[[এইচআইটি (টেলিভিশন ধারাবাহিক)|এইচআইটিতে]]* এলেনা ভায়েহো পোসে নামক ধান্দাবাজ এবং স্বকামী ব্যক্তির খলনায়িকার চরিত্রে অভিনয় করেছেন। উক্ত ধারাবাহিকের চিত্রগ্রহণ ২০২০ সালের জানুয়ারি মাসে শুরু হয়েছিল, তবে কোভিড-১৯-এর লকডাউনের কারণে তা ব্যাহত হয়েছিল। এর ফলে কারমেন কৌতুক ধারাবাহিক *[[দিয়ারিওস দে লা কুয়ারেন্তেনা|দিয়ারিওস দে লা কুয়ারেন্তেনায়]]* কোভিড-১৯ লকডাউনের সময় তার পরিবারের সাথে আটকে পড়া এক কিশোরীর চরিত্রে অভিনয় করেছেন, এই ধারাবাহিকটি ২০২০ সালের এপ্রিল থেকে মে মাস পর্যন্ত লা ১-এ প্রচারিত হয়েছিল। ২০২০ সালের জুন মাসে অভিনয় হতে একটি স্বল্প বিরতির পরে *এইচআইটির* চিত্রগ্রহণ পুনরায় শুরু হয়েছিল এবং তা জুলাই মাসে শেষ হয়েছিল। ২০২০ সালে, কারমেন মুভিস্টার+-এর রোমাঞ্চকর ধারাবাহিক *[[তোদোস মিয়েন্তেন|তোদোস মিয়েন্তেনে]]* অভিনয় করার জন্য নির্বাচিত হয়েছেন।

২০২২ সালে, নেটফ্লিক্স এক ঘোষণায় জানিয়েছে যে, কারমেন *[[এলিট (টেলিভিশন ধারাবাহিক)|এলিটের]]* ষষ্ঠ মৌসুমে অভিনয় করবেন।

## অভিনয়ের তালিকা

## পুরস্কার

## তথ্যসূত্র

## বহিঃসংযোগ

* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাস্তেয়োন দে লা প্লানার ব্যক্তি
বিষয়শ্রেণী:২১শ শতাব্দীর স্পেনীয় অভিনেত্রী
বিষয়শ্রেণী:স্পেনীয় চলচ্চিত্র অভিনেত্রী
বিষয়শ্রেণী:স্পেনীয় টেলিভিশন অভিনেত্রী
অভিষেক শর্মা (পাঞ্জাবের ক্রিকেটার)

**অভিষেক শর্মা** (; জন্ম ৪ সেপ্টেম্বর ২০০০) একজন ভারতীয় ক্রিকেটার। পাঞ্জাবের হয়ে তার লিস্ট এ ক্রিকেটে অভিষেক ঘটে ২০১৭ সালে বিজয় হাজারে ট্রফি চলাকালীন। পাঞ্জাবেরই হয়ে তার প্রথম-শ্রেণীর ক্রিকেটে অভিষেক ঘটে ২০১৭ সালে রনজি ট্রফি চলাকালীন।

২০১৭ সালেই তিনি ভারতীয় দলে যুক্ত হন নিউজিল্যান্ডে অনুষ্ঠিত হতে চলা ২০১৮ অনূর্ধ্ব-১৯ ক্রিকেট বিশ্বকাপ-এর জন্য।

২০১৮ সালে ইন্ডিয়ান প্রিমিয়ার লিগ দল দিল্লি ডেয়ারডেভিলস দল তাকে নিলামে ₹৫.৫&nbsp;মিলিয়ন টাকায় কিনে নেয়। ২০১৮ ইন্ডিয়ান প্রিমিয়ার লিগ চলাকালীন তার টি২০ অভিষেক হয় দিল্লি ডেয়ারডেভিলসের হয়ে ও মাত্র ১৯ বলে ৪৬ রানের ইনিংস খেলেন।

২০২২ ইন্ডিয়ান প্রিমিয়ার লিগ শুরুর আগে সানরাইজার্স হায়দ্রাবাদ তাকে নিলামে কিনে নেয়।

## তথ্যসূত্র

## বহিঃসংযোগ
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:অমৃতসর থেকে আগত ক্রিকেটার
বিষয়শ্রেণী:পাঞ্জাবি ব্যক্তি
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
পানিহাটি ফেরিঘাট

**পানিহাটি ফেরীঘাট** হুগলী নদীর পশ্চিম তীরে অবস্থিত। এই ফেরি ঘাটটিতে ১ টি জেটি‌ রয়েছে। এটি সোদপুর ও পানিহাটি সংলগ্ন অঞ্চলের হুগলি জেলায় সহজে যাতায়াত করার একটি প্রধান উপায়। বহু সংখ্যক যাত্রী এই ফেরিঘাট পরিষেবা ব্যবহার করে কোন্নগর যান।

## বহিঃসংযোগ

* ফেরি পরিষেবা - ডাব্লুবিটিসি - পশ্চিমবঙ্গ পরিবহন কর্পোরেশন 

## Reference

বিষয়শ্রেণী:কলকাতার ফেরি ঘাট
সাকা তুঙ্গল মসজিদ

**সাকা তুঙ্গল মসজিদ** (আনুষ্ঠানিকভাবে **সাকা তুঙ্গল বাইতুসসালাম মসজিদ**  ) হলো একটি মসজিদ যা মধ্য জাভার বানিউমাসের সিকাকক এ অবস্থিত। ১৮৭১ সালে প্রতিষ্ঠিত মসজিদটি ইন্দোনেশিয়ার সাংস্কৃতিক সম্পত্তি হিসাবে বিবেচিত হয়। কমপ্লেক্সটি পূর্বে হাজার হাজার বানরের আবাসস্থল ছিলো।

## ইতিহাস
সাকা তুঙ্গল মসজিদ ১৮৭১ খ্রীষ্টাব্দ বা ১২৮৮ হিজরিতে প্রতিষ্ঠিত হয়। মসজিদের একটি মাত্র স্তম্ভে শেষ বছরটি খোদাই করা আছে। মসজিদের নামও এই কলাম থেকে নেওয়া হয়েছে: *সাকা তুঙ্গল* অর্থ "একক স্তম্ভ" হিসাবে অনুবাদ করে। কেন্দ্রীয় কক্ষের ছাদ তাল গাছের তন্তু দিয়ে তৈরি হয়েছে। 

মসজিদটি ইসলামের আবোজ স্কুলের অগ্রদূত কেয়াই তুলিহ (এছাড়াও "কি আজেং তোলিহ" বলে ডাকা হয়) দ্বারা প্রতিষ্ঠিত বলে মনে করা হয় যা ইসলামিক এবং জাভানিজ ক্যালেন্ডারকে একত্রিত করেছিল।   জায়গাটি অ্যাবোজ ইসলামী অনুসারীদের কাছে পবিত্র রয়ে গেছে, সাকা তুঙ্গল মসজিদটি, প্রায়শই বানিউমাসের অ্যাবোজরা ঈদের নামাজের জন্য ব্যবহার করেন। 

২০০৪ সালে মসজিদটিকে ইন্দোনেশিয়ার একটি সাংস্কৃতিক সম্পত্তি হিসাবে মনোনীত করা হয়।  এটি পর্যটকদের জন্য উন্মুক্ত, কিন্তু এখানে খুবই কম পর্যটক আসে এখানে। ফলে এটি দেখভাল এবং মেরামতও খুবই কম করা হয়। যদিও একটি পর্যটন কেন্দ্র হিসাবে মসজিদ এবং এর আশেপাশের এলাকার উন্নয়নে সহায়তা করার জন্য সামান্য অবকাঠামো তৈরি করা হয়েছে। যেমন, ২০১৪ সালে মাত্র ২০০০ পরিদর্শক রেকর্ড করা হয়েছিল। 

## বর্ণনা
থাম্ব|মসজিদের অভ্যন্তর, একক কলামটি দেখানো হচ্ছে যার জন্য এটির নামকরণ করা হয়েছে।
থাম্ব|মসজিদ ময়দানে একটি বানর
সাকা তুঙ্গল মসজিদটি সিকাকাক, ওয়াঙ্গন, ব্যানিউমাস, সেন্ট্রাল জাভাতে অবস্থিত, যা রিজেন্সির রাজধানী পুরওকারটোরের প্রায়  দক্ষিণ-পশ্চিমে অবস্থিত।  এটি প্রধান রাস্তা থেকে প্রায়  একটি পাকা রাস্তার পাশে অবস্থিত। , যা খারাপভাবে ক্ষতিগ্রস্ত হয়েছে। স্থানটিতে পর্যটকদের জন্য পাবলিক টয়লেট বা অন্যান্য সুবিধারও অভাব রয়েছে। 

মসজিদের কাছেই একটি কবরস্থান রয়েছে, যেখানে কেয়াই তুলিহকে সমাহিত করা হয়েছে। এই কবরস্থানটি একটি  দ্বারা বেষ্টিত বাঁশের বেড়া এবং তিন ভাগে বিভক্ত: উপরের অংশ, মধ্য এবং নিম্নে কবরস্থান। কবরস্থানের প্রতিটি অংশের নিজস্ব *জুরু কুঞ্চি* (তত্ত্বাবধায়ক) রয়েছে। 

প্রতি বছর রজবের ২৬ তম দিনে, কবরস্থানের চারপাশে বাঁশের বেড়া (জাভানিজ ভাষায় *জারো*), রোহব নামে পরিচিত একটি অনুষ্ঠানে প্রতিস্থাপন করা হয়। পুরুষরা বেড়াটি প্রতিস্থাপন করে, কাই তুলিহের কবরের কাছে থেকে শুরু করে এবং তারপর তা মসজিদের দিকে চলতে থাকে। এদিকে, মহিলারা *স্লমেটান* নামে পরিচিত একটি আচারের জন্য খাবার প্রস্তুত করে। অনুষ্ঠানটি কবরস্থানের তিন *জুরু কুঞ্চি*র উপস্থিতিতে করা হয়। জারো রোজব অনুষ্ঠানটি নবী মুহাম্মদ(সঃ) এর মেরাজের যাত্রাকে স্মরণ করার উদ্দেশ্যে এবং অংশগ্রহণকারীদের অন্তর আধ্যাত্মিকভাবে পরিষ্কার করার উদ্দেশ্যে করা হয়। এটি সুরাকার্তার সুনানতে প্রতিনিধি সহ মধ্য ও পশ্চিম জাভার বেশিরভাগ মুসলিমদের আকর্ষণ করে।  

মসজিদের আশেপাশের এলাকা হাজার হাজার বানরের আবাসস্থল।  এই বানরগুলো প্রায়ই মসজিদ সংলগ্ন এলাকায় আসে, যদিও পর্যটকদের খাওয়ানোর কথা নয়, তবুও তারা এটি করে থেকে। বানর স্থানীয় বাসিন্দাদের দ্বারা পবিত্র বলে বিবেচিত এবং এইভাবে নিহত বা আহত করা উচিৎ নয় বলে তারা মনে করে। শুষ্ক মৌসুমে তারা বাসিন্দাদের বাড়িতে আক্রমণ করতে পারে এবং খাবার বা অন্যান্য জিনিস চুরি করতে পারে। 

## আরও দেখুন

* ইন্দোনেশিয়ার মসজিদ

## তথ্যসূত্র

## উদ্ধৃতি
 
*
*
* 
*
*

## বহিঃসংযোগ

* 



বিষয়শ্রেণী:ইন্দোনেশিয়ার মসজিদ
কুমারীল ভট্ট

**কুমারীল ভট্ট** ছিলেন একজন হিন্দু দার্শনিক এবং মধ্যযুগীয় ভারতের মীমাংসা দর্শনের বিখ্যাত পণ্ডিত। তিনি মীমাংসা দর্শনের উপর বিভিন্ন গ্রন্থ প্রণয়নের জন্য বিখ্যাত। যেমন– মীমাংসা-শ্লোকবর্তিক, তন্ত্রবার্তিক ও টুপটীকা। কুমারিল ভট্ট মূলত ছিলেন বেদোক্ত আদেশের সর্বোচ্চ বৈধতায় দৃঢ় বিশ্বাসী, পূর্ব-মীমাংসের পণ্ডিত ও নিশ্চিত আচারিক। কুমারিল ভট্ট শ্লোকবার্তিক, তন্ত্রবার্তিক ও টুপটীকা মূলত জৈমিনীর পূর্ব মীমাংসা সূত্রের শাবর ভাষ্যের টীকা হিসেবে রচনা করেছেন। তাঁর দার্শনিক মতবাদকে কিছু পণ্ডিত অস্তিত্ববাদী বাস্তববাদ হিসাবে শ্রেণীবদ্ধ করেছেন।

ব্যক্তিগত দেবতা সম্বন্ধে কুমারীল ভট্টের দৃষ্টিভঙ্গি সম্পর্কে পণ্ডিতরা ভিন্নমত পোষণ করেন। উদাহরণ স্বরূপ, মণিক্কা ভাচাকর বিশ্বাস করতেন যে ভট্ট ব্যক্তিগত দেবতাকে (সগুণ ব্রহ্ম) প্রচার করেছেন, যা মীমাংসা দর্শনের সাথে বিরোধপূর্ণ। কুমারীল ভট্ট তার বর্তিকাতে, সৃষ্টিকর্তা ঈশ্বরের তত্ত্বের বিরুদ্ধে তর্ক করার জন্য অনেক চেষ্টা করেছেন এবং মনে করেছেন যে বেদে নির্দেশিত কর্মগুলি দেবতার বাহ্যিক হস্তক্ষেপ ছাড়াই নির্দিষ্ট ফলাফল পেয়েছিল।

কুমারীলকে মীমাংসিক বিশ্বাসের যৌক্তিক প্রণয়নের জন্যও কৃতিত্ব দেওয়া হয় যে বেদ অননুমোদিত (অপৌরুষেয়)। বিশেষ করে, তিনি মধ্যযুগীয় বৌদ্ধ আদর্শবাদের বিরুদ্ধে বৈদিক আচার-অনুষ্ঠানকে রক্ষা করার জন্য পরিচিত। তাঁর কাজ ভারতীয় দর্শনের অন্যান্য দর্শনকে দৃঢ়ভাবে প্রভাবিত করেছিল,  ব্যতিক্রম যে মীমাংসা উপনিষদকে বেদের অধীন বলে মনে করে, বেদান্ত দর্শন তা মনে করে না।

## জন্ম ও জন্মস্থান
কুমারীল ভট্টের জন্মস্থান অনিশ্চিত। ১৬ শতকের বৌদ্ধ পণ্ডিত তারানাথের মতে, কুমারিল ছিলেন দক্ষিণ ভারতের অধিবাসী। যাইহোক, আনন্দগিরির  শঙ্কর-বিজয়া বলেন যে কুমারীল "উত্তর" (উদগদেসাত) থেকে এসেছেন, এবং দক্ষিণে বৌদ্ধ ও জৈনদের বিতর্ক করেছেন।

আরেকটি তত্ত্ব হল তিনি পূর্ব ভারত থেকে এসেছেন, বিশেষ করে কামরূপ (বর্তমান আসাম)। শেসের  সর্বসিদ্ধান্ত-রহস্য তার জন্য পূর্ব উপাধি ভট্টাচার্য  ব্যবহার করেন। তাঁর লেখা থেকে বোঝা যায় যে তিনি রেশম উৎপাদনের সাথে পরিচিত ছিলেন, যা বর্তমান আসামে প্রচলিত ছিল। আরেকটি তত্ত্ব হল যে তিনি মিথিলা থেকে এসেছেন, যা বাংলা ও আসামের সংস্কৃতির অনুরূপ, এবং এই বিষয়ে অন্য একজন পণ্ডিত তৈরি করেছে মন্দানা মিশ্র।

## তথ্যসূত্র

## উৎস

*Arnold, Daniel Anderson. *Buddhists, Brahmins, and Belief: Epistemology in South Asian Philosophy of Religion*. Columbia University Press, 2005. .
*
*Bhatt, Govardhan P. *The Basic Ways of Knowing: An In-depth Study of Kumārila's Contribution to Indian Epistemology*. Delhi: Motilal Banarasidass, 1989. .
*
*
* 
*
* 
* 
* 
* 

## বহিঃসংযোগ
* Text of Mimamsalokavarttika by Kumarila Bhatta (in transliterated Sanskrit)
* https://web.archive.org/web/20070509144740/http://www.crvp.org/book/Series03/IIIB-4/introduction.htm
* http://www.ourkarnataka.com/books/saartha_book_review.htm 

বিষয়শ্রেণী:৮ম শতাব্দীর ভারতীয় দার্শনিক
বিষয়শ্রেণী:নাস্তিক দার্শনিক
বিষয়শ্রেণী:হিন্দু দার্শনিক ও ধর্মতত্ত্ববিদ
বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:বৌদ্ধধর্মের সমালোচক
কিম সুং-গিউ

**কিম সুং-গিউ** (; জন্ম: ৩০ সেপ্টেম্বর ১৯৯০) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং দক্ষিণ কোরিয়া জাতীয় দলের হয়ে গোলরক্ষক হিসেবে খেলেন।

২০০৬ সালে, সুং-গিউ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ৮ বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৩ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬২ ম্যাচে অংশগ্রহণ করেছেন।

## প্রারম্ভিক জীবন
কিম সুং-গিউ ১৯৯০ সালের ৩০শে সেপ্টেম্বর তারিখে দক্ষিণ কোরিয়ার উলসানে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সুং-গিউ দক্ষিণ কোরিয়া অনূর্ধ্ব-১৭, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। দক্ষিণ কোরিয়ার বয়সভিত্তিক দলের হয়ে তিনি প্রায় ৮ বছরে ৪৮ ম্যাচে অংশগ্রহণ করেছেন।

২০১৩ সালের ১৪ই আগস্ট তারিখে, ২২&nbsp;বছর, ১০&nbsp;মাস ও ১৫&nbsp;দিন বয়সে, ডান পায়ে ফুটবল খেলায় পারদর্শী সুং-গিউ পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ কোরিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে খেলেছিলেন। ম্যাচটি ০–০ গোলে ড্র করেছিল। দক্ষিণ কোরিয়ার হয়ে অভিষেকের বছরে সুং-গিউ সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:দক্ষিণ কোরিয়ার পুরুষ আন্তর্জাতিক ফুটবলার
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:জাপানে প্রবাসী ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:জে১ লিগের খেলোয়াড়
বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয়
বিষয়শ্রেণী:এশিয়ান গেমসে ব্রোঞ্জপদক বিজয়ী দক্ষিণ কোরীয়
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:কে লিগ ১-এর খেলোয়াড়
বিষয়শ্রেণী:কাশিওয়া রেইসোলের খেলোয়াড়
বিষয়শ্রেণী:দক্ষিণ কোরীয় প্রবাসী ফুটবলার
বিষয়শ্রেণী:জাপানে দক্ষিণ কোরীয় প্রবাসী ক্রীড়াবিদ
বিষয়শ্রেণী:ভিসেল কোবের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার
বিষয়শ্রেণী:উলসান এইচডি ফুটবল ক্লাবের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ফুটবল ক্লাব টোকিওয়ের খেলোয়াড়
মারি-জোসে তা লু

**গোনজি মারি জোসে দোমিনিক তা লু** (Gonezie Marie Josée Dominique Ta Lou, জন্ম ১৮ই নভেম্বর, ১৯৮৮) একজন কোত দিভোয়ারীয় ক্রীড়াবিদ যিনি ক্ষিপ্রগতির দৌড়বিদ হিসেবে দেশের প্রতিনিধিত্ব করেন। তিনি ২০১৬ সালে সিডনি অলিম্পিক ক্রীড়া প্রতিযোগিতাতে মহিলাদের ১০০ মিটার ও ২০০ মিটার দৌড় প্রতিযোগিতাগুলিতে ৪র্থ স্থান অর্জন করেন। ২০১৭ সালের বিশ্ব অ্যাথলেটিক্স শিরোপাতে মহিলাদের ১০০ মিটার ও ২০০ মিটার দৌড়ে রৌপ্য পদক (বিশ্বের ২য় সেরা স্থান) অর্জন করেন। ২০২১ সালে তিনি ১০.৭৮ সেকেন্ড সময়ে ১০০ মিটার দৌড় শেষ করে আফ্রিকা মহাদেশের ইতিহাসের সেরা সময়টি অর্জন করেন (ম্যুরিয়েল আউরে-র সাথে যৌথভাবে)। ২০২২ সালে তিনি ১০০ মিটার দৌড়ে ব্যক্তিগত সেরা সময় (ও আফ্রিকান নারীর সেরা সময়) ১০.৭২ সেকেন্ডে উন্নীত করেন। 

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:অলিম্পিক নারী স্প্রিন্টার
বিষয়শ্রেণী:ফ্রান্সে আইভোরীয় প্রবাসী ক্রীড়াবিদ
বিষয়শ্রেণী:বিশ্ব অ্যাথলেটিক্স ইনডোর চ্যাম্পিয়নশিপে পদক বিজয়ী
ফরেন সার্ভিস একাডেমি বাংলাদেশ

**ফরেন সার্ভিস একাডেমি** পররাষ্ট্র মন্ত্রণালয়ের অধীনে বাংলাদেশ সিভিল সার্ভিসের পররাষ্ট্র কর্মকর্তাদের প্রশিক্ষণ একাডেমি।

## ইতিহাস
১৯৮০-এর দশকে,পররাষ্ট্র কর্মকর্তাদের বিদেশ বিষয়ক প্রশিক্ষণ ইনস্টিটিউটে প্রশিক্ষণ দেওয়া হয়েছিল যা পরে বাংলাদেশ সিভিল সার্ভিস একাডেমির সাথে একত্র করা হয়েছিল। পররাষ্ট্র কর্মকর্তাদের  বিশেষায়িত প্রশিক্ষণের প্রয়োজনীয়তার স্বীকৃতি পাওয়ার পরে **ফরেন সার্ভিস একাডেমি** ১৯৯৬ সালে  প্রতিষ্ঠিত হয়েছিল। একাডেমি ১৯৯৭ সালের ১লা জানুয়ারি থেকে কার্যক্রম শুরু করে। ১৯শে এপ্রিল ২০১৯ সালে,**ফরেন সার্ভিস**  একাডেমি বাংলাদেশ মুক্তিযুদ্ধের সময় বাংলাদেশ গণহত্যার স্মরণে একটি জেনোসাইড কর্নার উদ্বোধন করেছিল।

### সদর দপ্তর
একাডেমীটি একটি ঐতিহাসিক ঔপনিবেশিক যুগের প্রাসাদ হিসাবে প্রতিষ্ঠিত হওয়ার সিদ্ধান্ত নেওয়া হয়েছিল। ১৯৬০ এর দশকে, রানী দ্বিতীয় এলিজাবেথ এই ভবনে অবস্থান করেছিলেন। বাংলাদেশের স্বাধীনতার পরে এই প্রাসাদটি বাংলাদেশের প্রধানমন্ত্রীর কার্যালয় গণভবনে রূপান্তরিত হয়। ১৯৯৬ সালে, এটি ফরেন সার্ভিস একাডেমির  সদর দপ্তরে পরিণত হয়।

## তথ্যসূত্র

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৯৭-এ বাংলাদেশে প্রতিষ্ঠিত
বিষয়শ্রেণী:১৯৯৭-এ প্রতিষ্ঠিত সরকারি সংস্থা
বুলিয়ান

জর্জ বুলের কাজের উপর ভিত্তি করে যেকোন ধরনের যুক্তি, ফাংশন, অভিব্যক্তি বা তত্ত্বকে **বুলিয়ান** হিসেবে বিবেচনা করা হয়।

"বুলিয়ান" এর সাথে সম্পর্কিত :

* বুলিয়ান ডেটা টাইপ, শুধুমাত্র দুটি সম্ভাব্য মান সহ ডেটার একটি ফর্ম (সাধারণত "সত্য" এবং "মিথ্যা")
* বুলিয়ান বীজগণিত, সত্য মান বা সেট সদস্যতার একটি লজিক্যাল ক্যালকুলাস
* বুলিয়ান বীজগণিত (গঠন), যৌক্তিকগুলির অনুরূপ অপারেশন সহ একটি সেট
* বুলিয়ান ডোমেইন, ঠিক দুটি উপাদান নিয়ে গঠিত একটি সেট যার ব্যাখ্যায় *মিথ্যা* এবং *সত্য* অন্তর্ভুক্ত
* বুলিয়ান সার্কিট, ডিজিটাল লজিক সার্কিটের জন্য একটি গাণিতিক মডেল।
* বুলিয়ান এক্সপ্রেশন, প্রোগ্রামিং ভাষার একটি অভিব্যক্তি যা মূল্যায়ন করার সময় একটি বুলিয়ান মান তৈরি করে
* বুলিয়ান ফাংশন, একটি ফাংশন যা বুলিয়ান মান বা অপারেটর নির্ধারণ করে
* বুলিয়ান মডেল (সম্ভাব্যতা তত্ত্ব), স্টোকাস্টিক জ্যামিতির একটি মডেল
* বুলিয়ান নেটওয়ার্ক, বুলিয়ান চলকের একটি সেট নিয়ে গঠিত একটি নির্দিষ্ট নেটওয়ার্ক যার অবস্থা নেটওয়ার্কের অন্যান্য ভেরিয়েবল দ্বারা নির্ধারিত হয়
* বুলিয়ান প্রসেসর, একটি 1-বিট পরিবর্তনশীল কম্পিউটিং ইউনিট
* বুলিয়ান বৃত্ত, একটি গাণিতিক বৃত্ত, যার প্রতিটি উপাদান *x* এর জন্য *x* 2 = *x*
* বুলিয়ান সন্তুষ্টি সমস্যা, প্রদত্ত বুলিয়ান সূত্রকে সন্তুষ্ট করে এমন একটি ব্যাখ্যা আছে কিনা তা নির্ধারণের সমস্যা
* বুলিয়ান প্রধান আদর্শ উপপাদ্য, একটি উপপাদ্য যা বলে যে বুলিয়ান বীজগণিতের আদর্শগুলিকে প্রধান আদর্শে প্রসারিত করা যেতে পারে

## আরো দেখুন

* বাইনারি (দ্ব্যর্থতা নিরসন)

বিষয়শ্রেণী:কম্পিউটার বিজ্ঞান
আল-ইসলাহ

**আল ইসলাহ** হল একটি বাংলা সাহিত্য পত্রিকা। বাঙালি মুসলমানদের মাতৃভাষা বাংলায় সাহিত্যচর্চায় উদ্বুদ্ধ করার লক্ষ্যে বিশ শতকের তৃতীয় দশকে সিলেট থেকে আল ইসলাহ পত্রিকা প্রথম প্রকাশিত হয়। শুরুতে পত্রিকাটি *অভিযান* নামে বের হতো। পরবর্তীতে তা *আল ইসলাহ* নাম ধারণ করে। পত্রিকাটির প্রধান লক্ষ্য ছিলো মাতৃভাষায় ইসলামি সংস্কৃতি ও তমদ্দুনের বিকাশ।

## ইতিহাস
সিলেটের মুসলমান সমাজকে মাতৃভাষাচর্চায় আগ্রহী করে তোলার লক্ষ্যে মুহাম্মদ নুরুল হক ছাত্রাবস্থায় হাতে লিখা *ত্রৈমাসিক অভিযান* পত্রিকা বের করেন। পরবর্তীতে ১৯৩২ সালে তিনি পত্রিকাটি মুদ্রণের সিদ্ধান্ত নেন। এ সময় অভিযান নামটি পরিবর্তিত হয়ে *আল ইসলাহ* নামে রূপান্তরিত হয়।

১৩৩৯ বঙ্গাব্দের অগ্রহায়ণ মাসে (নভেম্বর -ডিসেম্বর ১৯৩২) আল ইসলাহ'র প্রথম সংখ্যা প্রকাশিত হয়। প্রথম বর্ষ থেকে একাদশ বর্ষ (অগ্রহায়ণ ১৩৩৯-চৈত্র ১৩৫৬) পর্যন্ত প্রকাশের পর পত্রিকাটি সাময়িকভাবে বন্ধ হয়ে যায়। ১৩৬৩ বাংলা থেকে আল ইসলাহ'র দ্বিতীয় পর্যায়ের যাত্রা শুরু হয়।

১৯৭১ সালে মুক্তিযুদ্ধ শুরু হলে পত্রিকাটির প্রকাশনা আবারও স্থগিত থাকে। ১৩৮৫ বঙ্গাব্দে আল ইসলাহ পত্রিকার তৃতীয় পর্যায়ের প্রকাশনা শুরু হয় এবং শেষ হয় ১৩৯১ বঙ্গাব্দে। সম্পাদক নুরুল হকের মৃত্যুর ৭ বছর পর ১৪০১ বঙ্গাব্দের শ্রাবণ মাস থেকে রাগিব হোসেন চৌধুরীর সম্পাদনায় নব কলেবরে আল ইসলাহ প্রকাশিত হয় এবং পত্রিকাটির প্রকাশনা এখনো অব্যাহত আছে।
## তথ্যসূত্র

বিষয়শ্রেণী:বাংলা সাহিত্য পত্রিকা
ডেওয়াল্ড ব্রেভিস

**ডেওয়াল্ড ব্রেভিস** (জন্ম ২৯ এপ্রিল ২০০৩) একজন দক্ষিণ আফ্রিকান ক্রিকেটার। ২০২১ সালের এপ্রিলে দক্ষিণ আফ্রিকার ঘরোয়া ক্রিকেট মরসুম শুরুর আগে নর্দানস দল তার সাথে চুক্তি করে। তার টি২০ অভিষেক ঘটে ২০২১-২২ সিএসএ আঞ্চলিক নক-আউট টি২০ প্রতিযোগিতায় দক্ষিণ আফ্রিকা অনূর্ধ্ব-১৯ দলের হয়ে।

কিংবদন্তি ক্রিকেটার এবি ডি ভিলিয়ার্স-এর মতো তার খেলার ধরন হওয়ায় তিনি **বেবি এবি** নামে অধিক পরিচিত।

## অনূর্ধ্ব-১৯ বিশ্বকাপ
ওয়েস্ট ইন্ডিজের অনুষ্ঠিত হতে চলা ২০২২ অনূর্ধ্ব-১৯ ক্রিকেট বিশ্বকাপ-এর জন্য তিনি দক্ষিণ আফ্রিকা দলে যোগ দেন।

তিনি দুটি শতরান ও তিনটি অর্ধশতরানের ইনিংস খেলেন এবং প্রতিযোগিতার সেরা খেলোয়াড় রূপে মনোনীত হন। তিনি মোট ৫০৬ রান অর্জন করে সর্বোচ্চ রান গ্রাহক হন।

## আইপিএল
ফেব্রুয়ারি ২০২২-এ ২০২২ আইপিএলের আগে মুম্বই ইন্ডিয়ান্স তাকে মেগা নিলামে কিনে নেয়।

## তথ্যসূত্র

## বহিঃসংযোগ
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:এমআই কেপ টাউনের ক্রিকেটার
বিষয়শ্রেণী:টাইটান্সের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:২১শ_শতাব্দীর_দক্ষিণ_আফ্রিকান_পুরুষ_ক্রীড়াবিদ
ইউকি মুতো

**ইউকি মুতো** (, ; জন্ম: ৭ নভেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।

ইউকি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে ২টি গোল করেছেন।

## প্রারম্ভিক জীবন
ইউকি মুতো ১৯৯৮ সালের ৭ই নভেম্বর তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৫ সালের ২রা আগস্ট তারিখে, ১৬ বছর, ৮ মাস ও ২৬ দিন বয়সে, ডান পায়ে ফুটবল খেলায় পারদর্শী ইউকি উত্তর কোরিয়ার বিরুদ্ধে অনুষ্ঠিত ২০১৫ ইএএফএফ পূর্ব এশীয় কাপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৮ নম্বর জার্সি পরিধান করে দ্বিতীয় আক্রমণভাগের খেলোয়াড় হিসেবে খেলেছিলেন। ম্যাচটি উত্তর কোরিয়া ২–১ গোলের ব্যবধানে জয়লাভ করেছিল। জাপানের হয়ে অভিষেকের বছরে ইউকি সর্বমোট ২ ম্যাচে ২টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাশিওয়া রেইসোলের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:উরাওয়া রেড ডায়মন্ডসের খেলোয়াড়
বিষয়শ্রেণী:১৯৮৮-এ জন্ম
বিষয়শ্রেণী:জাপানের পুরুষ আন্তর্জাতিক ফুটবলার
বিষয়শ্রেণী:ভেগালতা সেন্দাইয়ের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:জে৩ লিগের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
কাসাসুন নাবিয়্যিন

***কাসাসুন নাবিয়্যিন*** () ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর নবীগণের জীবন কাহিনী নিয়ে আরবি ভাষায় লিখিত একটি শিশু-কিশোর সিরিজ গ্রন্থ। এটির মোট পাঁচ খণ্ড প্রকাশিত হয়েছে। প্রকাশের পর থেকে এটি সৌদি আরব সহ বিশ্বের বিভিন্ন শিক্ষাপ্রতিষ্ঠানের পাঠ্যক্রমের অন্তর্ভুক্ত করা হয়। বইটি দামেশক আরবি একাডেমি পুরস্কার পেয়েছিল। বইটির ভূমিকা লিখেছেন সাইয়েদ কুতুব। এ বইয়ের বৈশিষ্ট্য হলো, তা যুগপৎভাবে ভাষাও শেখায় আবার ধর্মীয় চেতনা ও আকিদা বিশ্বাসও তৈরী করে। লেখক বলেন, যদি তার কোনো কিতাব সিলেবাসের অন্তর্ভুক্ত না হওয়ার কারণে বিস্মিতবোধ করেন এবং কণ্ঠে অনুযোগ ঝরিয়ে কথা বলেন, তাহলে সেটি হলো এটি-*কাসাসুন নাবিয়্যিন*।

## প্রেক্ষাপট
দারুল উলুম নদওয়াতুল উলামায় কামেল কিলানী'র *হেকায়াতে উতফাল* নামে একটি সিরিজ পড়ানো হতো। আরব বিশ্বেও সিরিজটি সমাদৃত ছিলো। নদভীর মতে সিরিজটি সম্পূর্ণ ধর্মনিরপেক্ষ ভাবধারায় লেখা হয়েছে। ধর্মের কোনো ছোঁয়া ও পরশ নেই। আগাগোড়া জীবজন্তুর ছবিতে ভরা। ১৯৪২ সালে নদভীর উদ্দেশ্যে লেখা এক চিঠিতে আব্দুল মাজেদ দরিয়াবাদিও সিরিজটি নিয়ে নিজের আপত্তি তুলে ধরেন এবং তা নদওয়ার ছাত্রদের জন্যে উপযোগী নয় বলে মতামত দেন। একারণেই নদভী ১৯৪৩ – ১৯৪৪ সালের দিকে *কাসাসুন নাবিয়্যিন* সিরিজ রচনা শুরু করেন। কিন্তু মুসার ঘটনার উপর রচিত তৃতীয় খণ্ডে এসে সিরিজটি বন্ধ হয়ে যায়। ১৯৭৫ সালে তিনি পুনরায় লেখা শুরু করেন। ১৯৭৭ সালের অক্টোবরে এ সিরিজের সমাপ্তি হয়।

## বৈশিষ্ট্য
বইটির কয়েকটি বৈশিষ্ট্য:
# শব্দভাণ্ডার কম। কিন্তু পুনরাবৃত্তির মাধ্যমে সীমিত সে শব্দগুলোকেই আত্মস্থ করানো হয়।
# লেখার ভাষা আরবি ভাষা, কুরআনের ভাষাও আরবি। কুরআনের আয়াতকে বইটির জায়গায় জায়গায় এমনভাবে জুড়িয়ে দেওয়া হয়েছে যেভাবে আংটির মধ্যে পাথর জুড়ে দেয়া হয়।
# গল্পের ছত্রে ইসলামি আকিদা বিশ্বাসের শিক্ষা রয়েছে।
# গল্প ও কাহিনী বলা হয়েছে সম্প্রসারিত ঢঙ্গে। এতে রয়েছে দিক নির্দেশনামূলক এমন উপকরণ, যা শিশুদের মনে জন্ম দেবে একদিকে কুফরি ও শিরকের প্রতি ঘৃণা, অপরদিকে ইমান ও তাওহিদের প্রতি এবং নবী রাসূলদের প্রতি ভালোবাসা ও শ্রদ্ধাবোধ।
## মূল্যায়ন
আব্দুল মাজেদ দরিয়াবাদি বলেন,

মাসউদ আলম নদভী ভূমিকায় বলেছেন, 
কিতাবটির দ্বিতীয় সংস্করণের ভূমিকায় সাইয়েদ কুতুব লিখেছেন, 

## প্রকাশনা
প্রকাশের পর গ্রন্থটি সৌদি আরবের অনেক প্রাথমিক বিদ্যালয়ে সিলেবাসের অন্তর্ভুক্ত হয়েছে এবং ভারত, পাকিস্তানের অনেক মাদ্রাসায়ও আরবি সিলেবাসের অন্তর্ভুক্ত করা হয়েছে। চতুর্থ ও পঞ্চম খণ্ডটি প্রকাশিত হয় মুআসসাসাতুর রিসালাহ, বৈরুত থেকে। লেখকের আরেক গ্রন্থ *[[নবীয়ে রহমত]]*–এর ভিত্তি ছিলো *‘কাসাসুন নাবিয়্যিন’*-এর পঞ্চম ও শেষ খণ্ডটি।

## আরও দেখুন
* আবুল হাসান আলী হাসানী নদভীর গ্রন্থপঞ্জি
## তথ্যসূত্র
### উদ্ধৃতি

### গ্রন্থপঞ্জি

* 

## বহিঃসংযোগ
* 
* *কাসাসুন নাবিয়্যিন*–এর ইংরেজি সংস্করণ
* *কাসাসুন নাবিয়্যিন*–এর আরবি সংস্করণ
* *কাসাসুন নাবিয়্যিন*–এর উর্দু সংস্করণ

বিষয়শ্রেণী:ইসলামি গ্রন্থ
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:ইসলামি শিক্ষা
বিষয়শ্রেণী:১৯৭৭-এর বই
বিষয়শ্রেণী:আবুল হাসান আলী হাসানী নদভীর বই
বিষয়শ্রেণী:আরবি ভাষার বই
বিষয়শ্রেণী:সুন্নি সাহিত্য
বিষয়শ্রেণী:আবু তাহের মিসবাহর অনূদিত বই
২০১৫ ইন্ডিয়ান প্রিমিয়ার লিগ

**[[ইন্ডিয়ান প্রিমিয়ার লিগ|ইন্ডিয়ান প্রিমিয়ার লিগের]]** **২০১৫ মৌসুম**, যা **আইপিএল ৮** নামেও পরিচিত বা, স্পনসরশিপের কারণে, **পেপসি আইপিএল ২০১৫**, ছিল আইপিএলের অষ্টম মৌসুম, ২০০৭ সালের ভারতীয় ক্রিকেট কন্ট্রোল বোর্ড (বিসিসিআই) দ্বারা প্রতিষ্ঠিত একটি টি-টোয়েন্টি ক্রিকেট লিগ। এই টুর্নামেন্টে আটটি দল অংশ নিয়েছিল এবং ৮ এপ্রিল ২০১৫ থেকে ২৪ মে ২০১৫ পর্যন্ত অনুষ্ঠিত হয়েছিল।  টুর্নামেন্টের উদ্বোধনী অনুষ্ঠানটি ৭ এপ্রিল ২০১৫ তারিখে কলকাতার সল্টলেক স্টেডিয়ামে অনুষ্ঠিত হয়েছিল। ২০১৪ মৌসুমে কলকাতা নাইট রাইডার্স ডিফেন্ডিং চ্যাম্পিয়ন ছিল। ট্যাগলাইন ছিল *ভারত কা ত্যোহার (ভারতের উৎসব)*

২৪ মে ২০১৫ তারিখে, মুম্বই ইন্ডিয়ান্স কলকাতার ইডেন গার্ডেনে ফাইনালে চেন্নাই সুপার কিংসকে ৪১ রানে পরাজিত করে দ্বিতীয়বারের মতো আইপিএল শিরোপা জিতে নেয়। মুম্বই অধিনায়ক রোহিত শর্মা ২৬ বলে ৫০ রান করার জন্য ফাইনালে ম্যাচ সেরার পুরস্কার পান। কলকাতা নাইট রাইডার্সের আন্দ্রে রাসেল মৌসুমের সবচেয়ে মূল্যবান খেলোয়াড় (এমভিপি) নির্বাচিত হয়েছিলেন।

## পয়েন্ট তালিকা


*  বাছাই ১-এ উত্তীর্ণ 
*  এলিমিনেটরে উত্তীর্ণ 
## প্লে-অফ

### ফাইনাল

## তথ্যসূত্র

## বহিঃসংযোগ

* 
* ইএসপিএন ক্রিকইনফোতে টুর্নামেন্ট ওয়েবসাইট

বিষয়শ্রেণী:২০১৫-এ ভারতীয় ক্রিকেট
বিষয়শ্রেণী:২০১৪-১৫ ঘরোয়া ক্রিকেট প্রতিযোগিতা
বিষয়শ্রেণী:ইন্ডিয়ান প্রিমিয়ার লিগ মৌসুম
বিষয়শ্রেণী:২০১৫ ইন্ডিয়ান প্রিমিয়ার লিগ
খাসাইসু আমিরিল মুমিনিন

**'খাসাইসু আমিরিল মুমিনিন**' (আরবি: خصائص أمير المؤمنين) (বিশ্বস্ত সেনাপতির চরিত্র) বা খাসাইস-ই-আলি (আরবি: خصائص علي) হল ইমাম আলীর গুণাবলী এবং নৈতিক চরিত্রের উপর সংকলিত হাদিসের একটি বই। বইটি প্রণয়ন করেছেন আহমদ ইবনে শোয়েব নিসাই (মৃত্যু ৩০৩ হিজরি)। তিনি বইটিতে আলীর স্থান এবং মুহাম্মদের সাথে তার সম্পর্কের গুরুত্বপূর্ণ বর্ণনা তুলে ধরেন।

## গ্রন্থকার
বইটির গ্রন্থকার হলেন ইমাম নাসাই। তিনি বৃহত্তর খোরাসানে অবস্থিত তুর্কমেনিস্তানের নিসাতে (২১৫ হিজরি) জন্মগ্রহণ করেন। ইমাম নাসাইকে ইসলাম ধর্মে সুন্নিদের মধ্যে সিহাহ সিত্তা বা ছয়টি বিশুদ্ধতম হাদিস গ্রন্থের বর্ণনাকারীদের একজন হিসাবে গণ্য করা হয়। তার প্রণীত সুন্নাহ (হাদিস)-এর বিখ্যাত 'সুনানে নাসাই' বইটি সুন্নিদের মধ্যে সিহাহ সিত্তাহ (ছয়টি বিশুদ্ধতম সূত্রের বই) হিসাবে গণ্য। যাহাবী বলেন যে: নাসাই অন্যান্য বর্ণনাকারী যেমন তিরমিজী ও মুসলিম থেকে অধিক দক্ষ।

## লেখার উদ্দেশ্য
ইমাম নাসাই তার জীবনের শেষ বছরগুলিতে দামেস্ক ভ্রমণ করেন। তিনি সেখানে দেখলেন যে, রাসুলের জামাতা, খলিফায়ে রাশিদুনের অন্যতম ব্যক্তিত্ব, যাকে "আল্লাহর সিংহ" উপাধিতে ভূষিত করা হয় সেই আলীকে গালি দেওয়া হচ্ছে, আলী সম্পর্কে তাদের মাঝে ভুল ধারণা বিরাজ করছে। তাই তিনি সম্পর্কে নবীর ঘোষিত বাণীর দ্বারা একটি বই 'খাসাইসু আমিরিল মুমিনিন আলী ইবনে আবি তালিব' লিখেন, যাতে আলী ইবনে আবি তালিবের গুণাবলী এবং নবীর সাথে তার অবস্থান স্মরণ করিয়ে দেওয়া যায়। কিন্তু এটি নাসিবিদেরকে ক্ষুব্ধ করেছিল, যারা  নাসাইকে এজিদের পিতা মুয়াবিয়া ইবনে আবি সুফিয়ানের গুণাবলী সম্পর্কে অনুরূপ একটি বই লিখতে বলেছিল। কিন্তু ইমাম নাসাই তা প্রত্যাখ্যান করেন এই বলে যে, তার সম্পর্কে কোন ফজিলত নেই (এবং এটি হাদিসের পণ্ডিতদের মধ্যে সর্বসম্মত)। নাসিবিরা উত্তর দিয়েছিল যে, মুয়াবিয়া সমন্ধে বর্ণনা রয়েছে, প্রতিউত্তরে তিনি বললেন যে, " তার সমন্ধে যদি বলতে চান তাহলে কেবল এই একটি হাদিসই রয়েছে যেখানে আল্লাহর রাসুল বলেন যে,-"আল্লাহ তার পেট না ভরান !" এটি একটি হাদিস যেখানে নবি মুহাম্মদ মুয়াবিয়াকে অভিশাপ দিয়েছেন (দ্রষ্টব্য: কয়েকজন সুন্নি পণ্ডিত এই হাদিসটিকে আশীর্বাদ হিসাবে ব্যাখ্যা করেছেন)। এতে নাসিবিরা ক্ষুব্ধ হয়ে ওঠে এবং তারা নাসাইকে মারধর করে অজ্ঞান করে ফেলে। তাকে মক্কায় স্থানান্তরিত করা হয়, যেখানে মারধরের আঘাতের কারণে তিনি মারা যান।

## বিষয়বস্তু
নাসাই তার রচিত এই বইটিতে ইমাম আলীর চরিত্র সম্পর্কে প্রায় ১৮৮টি হাদিসের বর্ণনা উল্লেখ করেছেন। বইয়ের বিষয় বস্তুর কিছু শিরোনাম নিম্নরূপ :

* আলী প্রথম মুসলিম এবং প্রথম সালাত আদায়কারী 
* আলীর দোয়া
* আলী ও আল্লাহর মধ্যে সম্পর্ক
* সবচেয়ে প্রিয়ভাজন হিসেবে আলী
* মুমিনদের ওয়ালি হিসেবে আলী
* আলী নবীর পবিত্র 'আহলে বাইত'-এর অন্যতম সদস্য।

## অনুবাদ
বইটি ফার্সি, ভারতীয়, আজেরি উর্দু এবং সম্প্রতি বাংলা ভাষায় অনূদিত হয়েছে।  কিছু ফিরিস্তি নিম্নরুপ:

* আলাভী চরিত্রের বৈশিষ্ট্য সম্পর্কে ব্যাখ্যা করতে গিয়ে হকেক লাদোনি
* নাজ্জার জাদেগানের অনুবাদ

সম্প্রতি মুহাম্মদ কাজিম মাহমুদি আরও সুন্নি তথ্যসূত্র যোগ করে বইটির উন্নতি করেছেন।

## প্রকাশনা
বইটি বিশ্বের বিভিন্ন প্রকাশক বিভিন্ন ভাষায় প্রকাশ করেছেন। যদিও মূল বইটি আরবি ভাষায়  রচিত।

* *খাসাইস-ই-আলী* - ইমাম নাসাই,  প্রকাশনায়: বুক কর্ণার (২০১৬)
* *খাসাইস-ই-আলী* - ইমাম নাসাই (উর্দু অনুবাদ) প্রকাশনায় : দারুসসালাম (২০০৭)।

## তথ্যসূত্র

## বহিঃসংযোগ
* http://www.wilayat.net/index.php/en/projects/44-khasais-e-ali-authentication-project/160-introduction-to-khasais-e-ali 

বিষয়শ্রেণী:সুন্নি সাহিত্য
বিষয়শ্রেণী:সুন্নি হাদিস সংকলন
আহমেদ মোহাম্মদ মোহামুদ

থাম্ব|২০১১ সালের একটি ছবিতে লন্ডনে আহমেদ মোহাম্মদ মোহামুদ "সিলানিও
**আহমেদ মোহাম্মদ মোহামুদ "সিলানিও"** (, ) (জন্ম ১৯৩৬) সোমালিল্যান্ডের একজন রাজনীতিবিদ, যিনি ২০১০-২০১৭ সাল পর্যন্ত সোমালিল্যান্ডের রাষ্ট্রপতি ছিলেন। তিনি সরকারের দীর্ঘকালীন সদস্য, সোমালি প্রজাতন্ত্রের বাণিজ্য মন্ত্রী এবং মন্ত্রিসভার অন্যান্য পদে কাজ করেছেন। ১৯৮০ এর দশকে, তিনি সোমালি জাতীয় আন্দোলনের চেয়ারম্যান হিসেবেও দায়িত্ব পালন করেন।

সোমালিল্যান্ডের ২০১০ সালের রাষ্ট্রপতি নির্বাচনে বিরোধী প্রার্থী হিসাবে দাঁড়িয়ে তিনি সোমালিল্যান্ডের রাষ্ট্রপতি নির্বাচিত হন।

## তথ্যসূত্র


বিষয়শ্রেণী:সোমালিল্যান্ডের রাজনীতিবিদ
বিষয়শ্রেণী:সোমালিল্যান্ডের রাষ্ট্রপতি
বিষয়শ্রেণী:সোমালি সুন্নি মুসলিম
বিষয়শ্রেণী:১৯৩৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর সোমালিল্যান্ডীয় রাজনীতিবিদ
বিষয়শ্রেণী:১৯৩৮-এ জন্ম
তাইও কোগা

**তাইও কোগা** (, ; জন্ম: ২৮ অক্টোবর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০২১ সালে, কোগা জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
তাইও কোগা ১৯৯৮ সালের ২৮শে অক্টোবর তারিখে জাপানের নিগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোগা জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।

২০১৯ সালের ১৪ই ডিসেম্বর তারিখে, ২১&nbsp;বছর, ১&nbsp;মাস ও ১৬&nbsp;দিন বয়সে, ডান পায়ে ফুটবল খেলায় পারদর্শী কোগা হংকংয়ের বিরুদ্ধে অনুষ্ঠিত ২০১৯ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৫–০ গোলের ব্যবধানে জয়লাভ করেছিল। জাপানের হয়ে অভিষেকের বছরে কোগা সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাশিওয়া রেইসোলের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জাপানের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
হারুকি সারুতা

**হারুকি সারুতা** (, ; জন্ম: ২৩ এপ্রিল ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে গোলরক্ষক হিসেবে খেলেন।

২০১৬ সালে, হারুকি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
হারুকি সারুতা ১৯৯৯ সালের ২৩শে এপ্রিল তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
হারুকি জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:কাশিওয়া রেইসোলের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:জে৩ লিগের খেলোয়াড়
বিষয়শ্রেণী:গাম্বা ওসাকার খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর জাপানি পুরুষ ক্রীড়াবিদ

বিষয়শ্রেণী:ইয়োকোহামা এফসির ফুটবলার
শান্তিনিকেতন মেডিকেল কলেজ

**শান্তিনিকেতন মেডিকেল কলেজ (এসএমসি)**, ২০২১ সালে প্রতিষ্ঠিত, একটি বেসরকারি/পাবলিক-প্রাইভেট পার্টনারশিপ মেডিকেল কলেজ, যা পশ্চিমবঙ্গের বোলপুর শহরের শান্তিনিকেতনে অবস্থিত। এটি ব্যাচেলর অব মেডিসিন অ্যান্ড সার্জারি (এমবিবিএস) ডিগ্রি কোর্স অফার করে। কলেজটি জাতীয় মেডিকেল কমিশন দ্বারা স্বীকৃত এবং ওয়েস্ট বেঙ্গল ইউনিভার্সিটি অব হেলথ সায়েন্সেসের সঙ্গে অনুমোদিত। এই কলেজের সঙ্গে যুক্ত হাসপাতাল হল বোলপুর মহকুমা হাসপাতাল। ন্যাশনাল মেডিক্যাল কমিশন অ্যাক্টের অধীনে শান্তিনিকেতন মেডিকেল কলেজ হল ভারতের প্রথম পিপিপি মেডিকেল কলেজ।

## তথ্যসূত্র

## বহিঃসংযোগ

* 

বিষয়শ্রেণী:২০২১-এ পশ্চিমবঙ্গে প্রতিষ্ঠিত
বিষয়শ্রেণী:বীরভূম জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
গৌরী দেবী ইনস্টিটিউট অব মেডিক্যাল সায়েন্সেস অ্যান্ড হাসপাতাল

**গৌরী দেবী ইনস্টিটিউট অব মেডিকেল সায়েন্সেস অ্যান্ড হাসপাতাল** ২০১৬ সালে প্রতিষ্ঠিত, পশ্চিমবঙ্গের দুর্গাপুরে অবস্থিত একটি বেসরকারি মেডিকেল কলেজ। এই কলেজটি ব্যাচেলর অব মেডিসিন অ্যান্ড সার্জারি (এমবিবিএস) কোর্স অফার করে এবং বার্ষিক শিক্ষার্থী ভর্তির আসন সংখ্যা ১৫০। এই কলেজটি ওয়েস্ট বেঙ্গল ইউনিভার্সিটি অফ হেলথ সায়েন্সেসের সঙ্গে অনুমোদিত এবং ন্যাশনাল মেডিকেল কমিশন দ্বারা স্বীকৃত।

## আরো দেখুন
* ভারতের হাসপাতালসমূহের তালিকা

## তথ্যসূত্র

## বহিঃসংযোগ
* 

বিষয়শ্রেণী:২০১৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
কেপিসি মেডিক্যাল কলেজ ও হাসপাতাল

**কেপিসি মেডিকেল কলেজ ও হাসপাতাল** হল একটি বেসরকারি/পিপিপি মডেলের মেডিকেল কলেজ, যা কলকাতার যাদবপুরে  অবস্থিত। কলেজটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত।  এটি পশ্চিমবঙ্গের প্রথম বেসরকারি মেডিকেল কলেজ। বর্তমানে কলেজটিতে প্রতিবছর ১৫০ জন শিক্ষার্থীর এমবিবিএস কোর্সে ভর্তির সুযোগ রয়েছে রয়েছে। কলেজটি বিভিন্ন বিষয়ে এমডি/এমএস কোর্স অফার করে।

## সংস্থা ও প্রশাসন
### শাসন
কলেজ ও হাসপাতালটি কেপিসি চ্যারিটেবল ট্রাস্ট ও পশ্চিমবঙ্গ সরকার দ্বারা অর্থায়ন ও পরিচালিত হয়।

### বিভাগসমূহ
কেপিসি মেডিকেল কলেজের বিভাগগুলির নিম্নরূপ:

## শিক্ষা বিষয়ক
### ভর্তি
এই কলেজে ন্যাশনাল এলিজিবিলিটি কাম এন্ট্রান্স টেস্ট - ইউজি (নিট-ইউজি) দ্বারা ৫০ টি সরকারি কোটার আসন এবং ৭৭ টি ম্যানেজমেন্ট কোটার আসনের জন্য কেন্দ্রীয় কাউন্সেলিংয়ের মাধ্যমে শিক্ষার্থী ভর্তি করা হয়। ২৩টি আসনের জন্যও এনআরআই ভর্তির ব্যবস্থা রয়েছে, বর্তমানে কলেজটি মোট ১৫০ জন শিক্ষার্থীকে ভর্তি নেওয়ার সক্ষমতা রয়েছে। কলেজটি পশ্চিমবঙ্গ সরকারের ওয়েস্ট বেঙ্গল ইউনিভার্সিটি অব হেলথ সায়েন্সেসের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।

## তথ্যসূত্র

## বহিঃসংযোগ

* 

বিষয়শ্রেণী:২০০৬-এ পশ্চিমবঙ্গে প্রতিষ্ঠিত
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতার হাসপাতাল
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
স্মিথ রোড ওভাল

**স্মিথ রোড ওভাল** গ্র্যান্ড কেইম্যান দ্বীপের জর্জ টাউন শহরে অবস্থিত একটি আন্তর্জাতিক ক্রিকেট মাঠ। মাঠটি ওয়েন রবার্টস আন্তর্জাতিক বিমানবন্দরের ঠিক পশ্চিমের স্মিথ রোডে অবস্থিত।

২০০৪ সাল থেকে ক্রিকেট খেলার ভেন্যু হিসেবে স্মিথ রোড ওভাল ব্যবহৃত হয়ে আসছে। ২০২২ সালের এপ্রিল মাসে বাহামা দ্বীপপুঞ্জের কেইম্যান দ্বীপপুঞ্জ সফরের তিনটি ম্যাচ আয়োজনের মধ্য দিয়ে মাঠটি টোয়েন্টি২০ আন্তর্জাতিক (টি২০আই) ম্যাচ আয়োজনকারী ভেন্যুর মর্যাদা লাভ করে। জিমি পাওয়েল ওভালের পর কেইম্যান দ্বীপপুঞ্জে আন্তর্জাতিক ক্রিকেট ম্যাচ আয়োজনকারী দ্বিতীয় মাঠ হয় স্মিথ রোড ওভাল।

## তথ্যসূত্র

## বহিঃসংযোগ
* ক্রিকেটআর্কাইভে স্মিথ রোড ওভাল  

বিষয়শ্রেণী:কেইম্যান দ্বীপপুঞ্জের ক্রিকেট মাঠ
জিমি পাওয়েল ওভাল

**জিমি পাওয়েল ওভাল** গ্র্যান্ড কেইম্যান দ্বীপের ওয়েস্ট বে শহরে অবস্থিত একটি ক্রিকেট মাঠ। কেইম্যান দ্বীপপুঞ্জের রাজধানী শহর জর্জ টাউন থেকে মাত্র ৭ কিলোমিটার দূরে মাঠটির অবস্থান।

মাঠটির নামকরণ হয়েছিল কেইম্যান দ্বীপপুঞ্জ ক্রিকেট অ্যাসোসিয়েশনের প্রাক্তন সভাপতি জিমি পাওয়েলের নামানুসারে। ২০২২ সালের এপ্রিল মাসে কেইম্যান দ্বীপপুঞ্জে আয়োজিত প্রথম টোয়েন্টি২০ আন্তর্জাতিক (টি২০আই) ম্যাচের ভেন্যু হিসেবে এ মাঠটি নির্বাচিত হয়। ২০২২ সালের ১৩ এপ্রিল বাহামা দ্বীপপুঞ্জের কেইম্যান দ্বীপপুঞ্জ সফরের প্রথম ম্যাচ আয়োজনের মধ্য দিয়ে মাঠটির আন্তর্জাতিক অঙ্গনে যাত্রা শুরু হয়।

## তথ্যসূত্র

## বহিঃসংযোগ
* ক্রিকেটআর্কাইভে জিমি পাওয়েল ওভাল  

বিষয়শ্রেণী:কেইম্যান দ্বীপপুঞ্জের ক্রিকেট মাঠ
আইকেয়ার ইনস্টিটিউট অব মেডিক্যাল সায়েন্সেস অ্যান্ড রিসার্চ

**আইকেয়ার ইনস্টিটিউট অব মেডিক্যাল সায়েন্সেস অ্যান্ড রিসার্চ** ২০১১ সালে প্রতিষ্ঠিত, পশ্চিমবঙ্গের হলদিয়ায় অবস্থিত একটি বেসরকারি মেডিকেল কলেজ। এই কলেজটি ব্যাচেলর অব মেডিসিন অ্যান্ড সার্জারি (এমবিবিএস) কোর্স এবং প্যাথলজি, ফার্মাকোলজি, মাইক্রোবায়োলজি ও বায়োকেমিস্ট্রিতে স্নাতকোত্তর এমডি কোর্স অফার করে। এই কলেজটি ওয়েস্ট বেঙ্গল ইউনিভার্সিটি অব হেলথ সায়েন্সেসের সঙ্গে অনুমোদিত এবং ন্যাশনাল মেডিকেল কমিশন দ্বারা স্বীকৃত। এটি ইন্ডিয়ান সেন্টার ফর অ্যাডভান্সমেন্ট অফ রিসার্চ অ্যান্ড এডুকেশন (আইসিএআরই) নামে একটি সমিতি দ্বারা প্রতিষ্ঠিত। এটি বিধানচন্দ্র রায় হাসপাতাল নামে একটি ৫০০-শয্যার মাল্টিস্পেশালিটি সুবিধার সঙ্গে সংযুক্ত রয়েছে।

## তথ্যসূত্র

## বহিঃসংযোগ
* 

বিষয়শ্রেণী:২০১১-এ পশ্চিমবঙ্গে প্রতিষ্ঠিত
বিষয়শ্রেণী:পূর্ব মেদিনীপুর জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
জগন্নাথ গুপ্ত ইনস্টিটিউট অব মেডিক্যাল সায়েন্সেস অ্যান্ড হাসপাতাল

thumb|left|250px|জগন্নাথ গুপ্ত ইনস্টিটিউট অব মেডিক্যাল সায়েন্সেস অ্যান্ড হসপিটাল
**জগন্নাথ গুপ্ত ইনস্টিটিউট অব মেডিক্যাল সায়েন্সেস অ্যান্ড হসপিটাল** হল একটি বেসরকারি মেডিকেল কলেজ। এটি পশ্চিমবঙ্গের বজ বজে ২০১৬ সালে প্রতিষ্ঠিত হয়। প্রতিষ্ঠানটি এমবিবিএস (১৫০টি আসন) এর জন্য স্নাতক আসন অফার করে, যা ভারতের মেডিকেল কাউন্সিল দ্বারা স্বীকৃত এবং এটি পশ্চিমবঙ্গের একটি স্বীকৃত এমবিবিএস কলেজ, যা কোভিড -১৯ ত্রাণের জন্য বুজ বাজেটের লোকদের পরিষেবা করে। কলেজ বিভিন্ন মেডিকেল কোর্স প্রদান করে। এই কলেজে একটি বিবিধ-পরিষেবার হাসপাতাল রয়েছে।

## তথ্যসূত্র

## বহিঃসংযোগ
* 

বিষয়শ্রেণী:২০১৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
মনন (ভাবনা)

**মনন** () হল আনন্দ বা দুঃখ ছাড়া চিন্তা করার গভীর অবস্থা। যাজ্ঞবল্ক্য মহাবাক্য - তৎ ত্বং অসি এর প্রসঙ্গে পৈঙ্গলকে বলেন যে যেখানে শ্রবণ হল বাক্যের প্রকৃত তাৎপর্যের অনুসন্ধান, শ্রবণের তাৎপর্য সম্পর্কে নির্জনে জিজ্ঞাসা করা মনন। পতঞ্জলি মননকে ধারণা, অটুট মানসিক প্রত্যয় হিসেবে পরিভাষা করেন।

## বিবরণ
অদ্বৈত বেদান্তে, মনন, গুরুর কাছ থেকে যা শোনা যায় তার গভীর প্রতিফলন, শ্রবণ-মনন-নিদিধ্যাসনের ত্রি-গুণ প্রক্রিয়ার অংশ, ধর্মীয় জীবনের তিনটি পর্যায় যা জ্ঞানের পথ হিসাবে কাজ করে, একত্রিত করে মোক্ষ প্রাপ্তির দিকে নিয়ে যায়। শৈবধর্মের অন্তর্গত পশুপাত শৈবধর্ম মতে, মনন হল দেখা ও অভিনয় করার ক্ষমতার উপর আয়ত্ত করা; মনন হল চিন্তার বস্তুর অতিসাধারণ জ্ঞান। মনন মানে –প্রতিফলন, ধ্যান, চিন্তা; পঞ্চদাসী  (শ্লোক ১.৫৩) অনুসারে:

এই প্রেক্ষাপটে, বিদ্যারণ্য পূর্বে বলেছিলেন যে আত্মা সহযোগীদের উপস্থিতি বা অনুপস্থিতি ইত্যাদি সম্পর্কে সন্দেহ দ্বারা অস্পর্শিত; যেটি অসাধারণভাবে এটার উপর চাপানো হয়। পূর্বোক্ত উদ্ধৃত শ্লোকায়, স্বামী স্বহানন্দ তার ভাষ্যে ব্যাখ্যা করেছেন যে দুটি বিকাশের মধ্যে সম্পর্ক যাই হোক না কেন, সম্পর্ককে নিজেই বুঝতে হবে যেটি বৈশিষ্ট্য সম্পর্কিত না হলেও, ভেদ (পার্থক্য) দ্বন্দ্বে ধাঁধাঁযুক্ত। বেদান্ত বিকল্পকে কল্পনা বা 'বিপরীত কল্পনা' হিসেবে বিবেচনা করে যা সর্বদাই  অনাস্থার দিকে নিয়ে যায়। গুরু তার শিষ্যদের কাছে যে মহান বাণী (মহাবাক্য) দ্বারা ইঙ্গিত করা হয়েছে অর্থাৎ তার শিষ্যদের মনে বপন করা হয়েছে, তাদের বৈধতার জন্য যৌক্তিক সমর্থন রয়েছে যা মাননার মাধ্যমে প্রকাশ পায় যা সত্য জ্ঞান প্রকাশ করে।

গভীর ধ্যানের মাধ্যমেই ব্রহ্মের জ্ঞান অর্জিত হয়, এবং কঠোপনিষদ (১.৩.১৫) ঘোষণা করে যে যে ব্যক্তি চিরস্থায়ী তা জেনে মৃত্যুর চোয়াল থেকে মুক্ত হয়; বাদরায়ণ বলেন যে উপনিষদে যা উল্লেখ করা হয়েছে তা হল পুরুষের উপর গভীর ধ্যান করার জন্য- যে প্রক্রিয়া চলাকালীন বিভিন্ন বৈশিষ্ট্যগুলিকে একত্রিত করা হয় না তবে শুধুমাত্র অ-ভিন্ন বৈশিষ্ট্যগুলি যা সমস্ত প্রসঙ্গে সম্মিলিতভাবে বিদ্যমান থাকে।
## আরও দেখুন
* মনস, বাচা, কার্মণ

## তথ্যসূত্র

বিষয়শ্রেণী:ভারতীয় দার্শনিক ধারণা
বিষয়শ্রেণী:হিন্দু দার্শনিক ধারণা
বিষয়শ্রেণী:বেদ
বিষয়শ্রেণী:বেদান্ত
নিকেলোডিয়ন (সুইডেন)

**নিকেলোডিয়ন** হচ্ছে সুইডেন সম্প্রচারিত একটি শিশুতোষ টেলিভিশন চ্যানেল। চ্যানেলটি নেদারল্যান্ডসে অবস্থিত, এবং এটি ২০০৮ সালের ১৮ জুনে সম্প্রচার শুরু করে। নিকেলোডিয়ন হচ্ছে সুইডেনের সবচেয়ে জনপ্রিয় বেসরকারি শিশুতোষ টেলিভিশন চ্যানেল, এবং ডিজনি চ্যানেল দ্বিতীয় অবস্থানে। এসভিটি বার্ন হচ্ছে সুইডেনের সবচেয়ে জনপ্রিয় রাষ্ট্রীয় শিশুতোষ টেলিভিশন চ্যানেল।

## ইতিহাস
নিকেলোডিয়ন সুইডেনে উপলব্ধ ছিল ১৯৯৬ সাল থেকে, যখন অ্যানালগ ভিয়াস্যাট প্ল্যাটফর্মে নিকেলোডিয়নের প্যান-স্ক্যান্ডিনেভীয় সংস্করণ সম্প্রচার শুরু করে। ২০০১ সাল থেকে এটি সুইডেনে ডিজিটাল টেরেস্ট্রিয়াল টেলিভিশন নেটওয়ার্কে সম্প্রচার করছে। প্যান-স্ক্যান্ডিনেভীয় চ্যানেলটি সকাল ৬টার থেকে সন্ধ্যা ৬টার পর্যন্ত সম্প্রচার করতো, যেহেতু এটি ১৯৯০ দশকের শেষ দিকে টিভি৬ নেচার/অ্যাকশন ওয়ার্ল্ডের সাথে একটি ট্রান্সপন্ডার ভাগ করেছে। ২০০৮ সালের মার্চে টেরেস্ট্রিয়ালের মাধ্যমে নিকেলোডিয়ন ভোর ৫টার থেকে সন্ধ্যা ৭টার পর্যন্ত সম্প্রচার করার লাইসেন্স পায়।

২০০৮ সালের ১৮ জুনে একটি আলাদা অনুষ্ঠানসূচী সহ নিকেলোডিয়নের নিবেদিত সুইডীয় সংস্করণ সম্প্রচার শুরু করে। বেশিরভাগ ডিজিটাল পে টেলিভিশন প্ল্যাটফর্মে নতুন চ্যানেলটি সকাল ৫টার থেকে সন্ধ্যা ৭টার পর্যন্ত সম্প্রচার করে। প্যান-স্ক্যান্ডিনেভীয় ফিডের অসদৃশ, যা যুক্তরাজ্যের থেকে সম্প্রচার করে, সুইডীয় ফিডটি নেদারল্যান্ডস থেকে সম্প্রচারিত।.

২০০৯ সালের জানুয়ারিতে পরবর্তীর উদ্বোধনের থেকেই চ্যানেলটি কমেডি সেন্ট্রাল সুইডেনের সাথে ফ্রিকোয়েন্সি স্পেস ভাগ করতো। ২০১৩ সালের নভেম্বরে উভয় চ্যানেলসমূহ আলাদা ফ্রিকোয়েন্সি পায়। এটি নিকেলোডিয়ন সুইডেনকে ১৫ নভেম্বর থেকে বেশিরভাগ প্রোভাইডারে সকাল ৫টার থেকে রাত ৯টার পর্যন্ত সম্প্রচার করার অনুমতি দেয়।

২০১৩ সালের সেপ্টেম্বরে নিকেলোডিয়ন সুইডেন এটির যুক্তরাষ্ট্র এবং যুক্তরাজ্য প্রতিপক্ষের থেকে নতুন আইডেন্ট ব্যবহার করা শুরু করে।

২০১৫ সালের ১ অক্টোবরে এটির সম্প্রচার সময় আর এক ঘণ্টায় বাড়ানো হয়। সেটির পরে চ্যানেলটি সকাল ৫টার থেকে রাত ১০টার পর্যন্ত সম্প্রচার করতে পারবে।

## অনুষ্ঠানসমূহ
অনুষ্ঠানসূচীটি কনিষ্ঠ শিশুদের জন্য নিক জুনিয়র ব্লক দিয়ে শুরু হয়, এবং *[[ডোরা দ্য এক্সপ্লোরার]]*, *[[ব্যাকইয়ারডিগান্‌স]]* এবং *[[প প্যাট্রোল]]* এর মতো অনুষ্ঠান প্রচারিত করে। চ্যানেলটি "নিক হিটস" স্ট্র্যান্ডের মাধ্যমে গানও প্রচারিত করে। কার্টুন অনুষ্ঠান সুইডীয় ভাষায় ডাব করা। জ্যেষ্ঠ দর্শকদের লক্ষ্য করা লাইভ-অ্যাকশন অনুষ্ঠান পূর্বে সুইডীয় ভাষায় সাবটাইটেল সহ ইংরেজি ভাষায় সম্প্রচার হতো, এখন সেগুলো সুইডীয়তে ডাব করা হয়।

২০০৯ সালের বসন্তকাল হিসেবে *[[দ্য ফেয়ার্লি অডপ্যারেন্টস]]* নিকটুনটি নিকেলোডিয়ন এবং ডিজনি চ্যানেলে প্রচারিত হয়।

## তথ্যসূত্র

## বহিঃসংযোগ
*নিকেলোডিয়ন সুইডেন

সুইডেন
বিষয়শ্রেণী:শিশুতোষ টেলিভিশন নেটওয়ার্ক
বিষয়শ্রেণী:সুইডেনের টেলিভিশন চ্যানেল
বিষয়শ্রেণী:নেদারল্যান্ডসে সম্প্রচার
বিষয়শ্রেণী:২০০৮-এ সুইডেনে প্রতিষ্ঠিত
বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন
ইসলামী বিশ্ববিদ্যালয় ল্যাবরেটরি স্কুল এন্ড কলেজ

**ইসলামী বিশ্ববিদ্যালয় ল্যাবরেটরি স্কুল এন্ড কলেজ, কুষ্টিয়া** হল একটি বাংলাদেশি স্কুল ও কলেজ যা ইসলামী বিশ্ববিদ্যালয়ের ইসলামি শিক্ষা ও গবেষণা ইনস্টিটিউট (আইআইইআর) দ্বারা পরিচালিত হয়ে থাকে।**** কলেজটি **ইবি ল্যাব স্কুল অ্যান্ড কলেজ** নামে অধিক পরিচিত। এটি ইসলামী বিশ্ববিদ্যালয়ের অভ্যন্তরে অবস্থিত। বিদ্যালয়টি শিক্ষা মন্ত্রণালয় ও যশোর শিক্ষা বোর্ডের অধিভুক্ত একটি কলেজ। প্রতিষ্ঠানের স্কুল সেকশন ১৯৯৬ সালে প্রতিষ্ঠিত হয়েছিল এবং কলেজ সেকশন ২০০০ সালে প্রতিষ্ঠা হয়েছিল। কলেজের ভর্তি পরীক্ষা মৌখিক প্রশ্নের উপর ভিক্তি করে যাচাই করা হয়। এখানে দ্বাদশ শ্রেণী পর্যন্ত পাঠদান করা হয়।

## ইতিহাস
১৯৯৬ সালের মার্চ মাসে, ইসলামী বিশ্ববিদ্যালয় সিন্ডিকেটের সিদ্ধান্ত অনুযায়ী, বিদ্যালয়টি ১৫০ জন শিক্ষার্থী নিয়ে শুরু করা হয়। নির্মাণের পর দীর্ঘদিন ধরে ইবি থানা গেটের পাশে টিনের ঘরে শিক্ষা কার্যক্রম পরিচালিত হয়। এরপর ২০০৪ সালে ক্যাম্পাসের উত্তর পাশে একটি ভবন নির্মাণ করা হয়।

## ভর্তি পরীক্ষা
কলেজ বিভাগে বার্ষিক মোট ১৫০ জন শিক্ষার্থী ভর্তি করা হয়, বিজ্ঞান, মানবিক এবং ব্যবসায় শিক্ষা বিভাগগুলোর প্রতিটিতে ৫০ জন করে ভর্তির সুযোগ পায়। এই বিদ্যালয়ে ভর্তির যোগ্যতা বিজ্ঞানে জিপিএ ৪.৫ এবং মানবিক ও ব্যবসায় শিক্ষায় জিপিএ ৩.৫।

## একাডেমিক কার্যক্রম
২০০০ সালে চার তলা বিশিষ্ট একটি ভবন, ৪ তলা ভবনটি ৫.৮২ কোটি টাকা ব্যয়ে নির্মিত হয়েছে। এবং ২০১৪ সালে তিন তলা বিশিষ্ট একটি ভবন নির্মাণ করা হয়। এই স্কুলে ১৪ জন শিক্ষক এবং ৫ জনেরও বেশি কর্মী সাধারণ সেবার জন্য রয়েছে।

### অর্জন এবং কার্যক্রম
বিদ্যালয়টি বিভিন্ন সাংস্কৃতিক অনুষ্ঠান, নানামুখী উদ্যোগী অনুষ্ঠান এবং বুদ্ধিবৃত্তিক প্রতিযোগিতার আয়োজন করা হয়। মাঝেমধ্যে এখানে সামাজিক সচেতনতামূলক অনুষ্ঠানের আয়োজন করা হয়। ইসলামী বিশ্ববিদ্যালয়ের সহযোগী অনুষ্ঠান ও কর্মসূচি গ্রহণ করা হয়।

## তথ্যসূত্র

বিষয়শ্রেণী:কুষ্টিয়া জেলার বিদ্যালয়
বিষয়শ্রেণী:ইসলামী বিশ্ববিদ্যালয়, বাংলাদেশ
বিষয়শ্রেণী:কুষ্টিয়া জেলার মহাবিদ্যালয়
বিষয়শ্রেণী:১৯৯৬-এ বাংলাদেশে প্রতিষ্ঠিত
বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০০-এ বাংলাদেশে প্রতিষ্ঠিত
বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুষ্টিয়া সদর উপজেলা
হটেনটট উপজাতি

**হটেনটট** (ইংরেজি: Hottentot, ব্রিটিশ এবং দক্ষিণ আফ্রিকান ইংরেজি /ˈhɒtənˌtɒt/) একটি শব্দ যা ঐতিহাসিকভাবে দক্ষিণ আফ্রিকার অ-বান্টুভাষী আদিবাসী যাযাবর পশুপালক উপজাতিকে বোঝাতে ব্যবহৃত হয়।এরা পশ্চিম আফ্রিকা অঞ্চলে বসবাস করে। পশ্চিম আফ্রিকার অসভ্য জাতি হিসেবে পরিচিত।

শব্দটি সম্পূর্ণরূপে অ-বান্টুভাষী আদিবাসী জনগোষ্ঠীকে বোঝাতে ব্যবহৃত হয়েছিল, যা এখন সম্মিলিতভাবে খোইসান নামে পরিচিত। " হটেনটট" শব্দটি ব্যবহার এখন অবচয় এবং কখনও কখনও আপত্তিকর বলে বিবেচিত হয়। পশ্চিম কেপ অঞ্চলের অ-বান্টু ভাষাভাষী আদিবাসীদের পছন্দের নাম হলো খোই, খোয়েখো (পূর্বে ছিল খোইখোই), বা খোইসান।

## তথ্যসূত্র

বিষয়শ্রেণী:আফ্রিকান বিরোধী ও কালো বিরোধী নিন্দা
বিষয়শ্রেণী:দক্ষিণ আফ্রিকার কালো বিরোধী বর্ণবাদ
দ্য চেটেক অ্যালার্ট

***দ্য চেটেক অ্যালার্ট*** হল ১৫ সেপ্টেম্বর, ১৮৮২ সাল থেকে চেটেকের উইসকনসিন শহরের ব্যারন কাউন্টিতে প্রকাশিত একটি সাপ্তাহিক সংবাদপত্র।  এটি ২০১১ সাল থেকে জিম বেলের মালিকানাধীন। 

## তথ্যসূত্র

## বহিঃসংযোগ

* দাপ্তরিক ওয়েবসাইট
বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
বিষয়শ্রেণী:উইসকনসিনের সংবাদপত্র
বিষয়শ্রেণী:১৮৮২-এ প্রতিষ্ঠিত প্রকাশনা
মায়েস্ত্রো (২০২১-এর চলচ্চিত্র)

***মায়েস্ত্রো*** হলো ২০২১ সালের একটি ভারতীয় তেলুগু ভাষার ব্ল্যাক কমেডি থ্রিলার চলচ্চিত্র, যেটি পরিচালনা করেছেন মেরলাপাকা গান্ধী এবং প্রযোজনা করেছে শ্রেষ্ঠ মুভিজ। চলচ্চিত্রটিতে কেন্দ্রীয় চরিত্রে অভিনয় করেছেন নিতিন, তামান্না ও নাভা নাতেশ এবং সহায়ক ভূমিকায় অভিনয় করেছেন যীশু সেনগুপ্ত এবং নরেশ। এটি ২০১৮ সালের হিন্দি চলচ্চিত্র *[[আন্ধাধুন|আন্ধাধুনের]]* পুনর্নির্মাণ। চলচ্চিত্রটির কাহীনি একজন অন্ধ পিয়ানো বাদককে নিয়ে, যিনি অজান্তেই একজন প্রাক্তন চলচ্চিত্র অভিনেতার হত্যার ঘটনায় জড়িয়ে পড়েন।

চলচ্চিত্রটির মূল চিত্রগ্রহণ ২০২০ সালের ডিসেম্বরে শুরু হয়ে ২০২১ সালের জুনে শেষ হয়েছিল। চিত্রধারণ করা হয়েছে হায়দ্রাবাদ, গোয়া এবং দুবাইয়ে। ভারতে কোভিড-১৯ মহামারীর কারণে চলচ্চিত্রটি প্রেক্ষাগৃহে মুক্তি না দিয়ে ২০২১ সালের ১৭ সেপ্টেম্বর ডিজনি+ হটস্টার-এ ডাইরেক্ট-টু-স্ট্রিমিং মুক্তি দেওয়া হয়।

## অভিনয়ে
* নিতিন – অরুণ, একজন পিয়ানোবাদক
* তামান্না – সিমরান, মোহনের স্ত্রী  
* নাভা নাতেশ – সোফি, অরুণের বান্ধবী
* যীশু সেনগুপ্ত – সিআই এন. রবিন্দর/ববি
*  নরেশ – মোহন, প্রাক্তন চলচ্চিত্র অভিনেতা
* শ্রীমুখী – লক্ষ্মী/লাকি, এন. রবিন্দরের স্ত্রী
* অনন্যা নাগাল্লা – পবিত্রা,  মোহনের মেয়ে
*  হর্ষবর্ধন – ডা. স্বামী
* রাচা রবি – মুরালি, একজন অটো চালক
* মঙ্গলি – মুরলীর বোন
* লহরি শারি – টিভি রিপোর্টার
* শ্রীনিবাস রেড্ডি – এসআই পি. শ্রীনিবাস নায়েক
* দুভবাসী মোহন – বাদ্যযন্ত্রের দোকানের মালিক
* মাস্টার নিখিল – টিংকু

## সঙ্গীত

## মুক্তি
২০২১ সালের ফেব্রুয়ারিতে চলচ্চিত্রটির মুক্তির তারিখ নির্ধারণ করা হয় ১১ জুন, ২০২১। ২০২১ সালের আগস্টে আনুষ্ঠানিকভাবে ঘোষণা করা হয়েছিল যে, ভারতে কোভিড-১৯ মহামারীর কারণে চলচ্চিত্রটি প্রেক্ষাগৃহে মুক্তি পাবেনা; পরিবর্তে এটি ডিজনি+ হটস্টারে ডাইরেক্ট-টু-স্ট্রিমিং মুক্তি পাবে। চলচ্চিত্রটি ১৭ সেপ্টেম্বর, ২০২১-এ মুক্তি পায়। তবে, মার্কিন যুক্তরাষ্ট্রে হটস্টার-এর কার্যক্রম বন্ধ থাকায় তাদের সম্মিলিত প্রতিষ্ঠান হুলু-তে চলচ্চিত্রটি উপলব্ধ রয়েছে।

## তথ্যসূত্র

## বহিঃসংযোগ
* 
* ডিজনি+ হটস্টারে 

বিষয়শ্রেণী:২০২১-এর চলচ্চিত্র
বিষয়শ্রেণী:২০২০-এর দশকের তেলুগু ভাষার চলচ্চিত্র
বিষয়শ্রেণী:তেলুগু ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:ভারতীয় তিক্ত হাস্যরসাত্মক চলচ্চিত্র
বিষয়শ্রেণী:হায়দ্রাবাদ, ভারতে ধারণকৃত চলচ্চিত্র
বিষয়শ্রেণী:গোয়ায় ধারণকৃত চলচ্চিত্র
বিষয়শ্রেণী:গোয়ার পটভূমিতে চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র
বিষয়শ্রেণী:পিয়ানো ও পিয়ানোবাদক সম্পর্কে চলচ্চিত্র
বিষয়শ্রেণী:ডিজনি+ হটস্টারের মৌলিক চলচ্চিত্র
বিষয়শ্রেণী:হিন্দি চলচ্চিত্রের তেলুগু পুনর্নির্মাণ
বিষয়শ্রেণী:২০২১-এর তিক্ত হাস্যরসাত্মক চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা
বিষয়শ্রেণী:দুবাইয়ে ধারণকৃত চলচ্চিত্র
বিষয়শ্রেণী:ভারতীয় সরাসরি ভিডিও মুক্তিপ্রাপ্ত চলচ্চিত্র